Pungit

Pungit nopo nga nuludan do Chiroptera i abaagi kumaa duo om iri nopo nga gawir (Megabats) id suang kouludan Megachiroptera om pungit (boros Inggeris microbat) id suang kouludan Microchiroptera. 

Pungit nopo nga iso kawo mamalia i nokosuai om kikomiilan do tumulud miagal do tombolog. Sundung po tu do kiwaa mamalia suai miagal ko bosing tumulud i kaanu do gumura maya tongus nga bosing tumulud nopo nga kaanu tomod no do mingkuhus om okon ko tumulud. Kiwaa lobi kuang 1,000 spesies pungit i mogisusuai o ginayo om bontuk id pomogunan. Pungit nopo nga abaagi kumaa duo kouludan om iri nopo nga soginumu do 175 spesies pungit (pungit agayo-megabats) i mombontuk suborder Megachiroptera, om pungit (pungit tokodo-microbats). Koduo - duo tinimungan do pungit mombontuk paganakan pungit mantad do iso paganakan gawir mantad 42 genus miampai 150 spesies om 16 paganakan pungit. Pungit - pungit diti nopo nga kiwaa o taakanon poimbida miagal ko tua' - ua', songongi om raha. Kogumuan nopo pungit nga kiwaa id kinoyonon oyopos tropika. Suai ko ii, pungit nogi nga kogumuan id boogian pomogunan suai ko id kinoyonon kutub, pulou i poingindai om id konuluhon di angasawat.